TAKARJUK, VAGY NE TAKARJUK?

Sokan felteszik ezt a kérdést a tél beköszöntével. Gondoljuk át ezt a kérdést a ló és a lovas szemével.

Természetes körülmények között a lovak szőrváltással alkalmazkodnak a hideghez. Ahogy egyre hűl a levegő, lovunk megkezdi téli, vastag, hosszabb szőrének növesztését. Így tud alkalmazkodni az időjáráshoz. Ennek ellenére a lovaknak szükségük van olyan helyre, ami megvédi őket az erős szél és az eső ellen. Én azt gondolom, hogy a ló számára az a legjobb, ha nem nyírjuk meg. Hiszen nekik ez a természetes. Így kevesebb az esélye a megfázásnak, átázásnak és jobban ellenáll a téli hidegnek, erős szélnek. Amennyiben lovunk legelőn, karámban vagy angol boxban él, érdemes meghagyni téli bundáját, hogy könnyen tudjon a hideg ellen védekezni.

Ha lovunk istállóban éjszakázik, nappal pedig karámban van, akkor érdemes karám takarót tenni rá napközben. Mivel az istálló melegének köszönhetően nem fog akkora szőrt növeszteni, mint a legelőn élő társai és így kevésbé tűri a hideget. A téli időjárás miatt ne kényszerítsük lovunkat állandóan az istállóba. Inkább takarjuk be, vagy tegyük olyan karámba ahol szél és eső ellen van beálló. A karám takaró meleg és véd a szél és az eső ellen. Fontos tudni, hogy a lovak belülről fűtik magukat. Ez azt jelenti, hogy télen több takarmány elfogyasztásával, tud a ló a hideg ellen védekezni. Sokkal hatékonyabban, mint egy takaróval. Ezért ilyenkor adjunk neki több szénát, zabot, esetleg tápot vagy vitamint.

( téli szőrös ló képe)

A lovak szőrét általában akkor szokták nyírni, ha mindennap edzésben vannak és a lovas nem szeretne azzal időt veszíteni, hogy a megizzadt lovat hosszú ideig sétáltatja lovaglás után, míg a ló megszárad és visszateheti a helyére. Izzadtan sose tegyük vissza a lovat a boxba vagy karámba, mert könnyen megfázhat. Egy polár takaró segítségével viszont hamarabb megszárad és nem kell sem túl sokat sétáltatni, sem megnyírni. ( polár takarós ló képe) Ha semmiképp nem tudunk elég időt szánni a lovaglás után arra, hogy megvárjuk míg lovunk leszárad, akkor több féle képen is megnyírhatjuk őt. A legpraktikusabb az, ha a lótakaró alatti részt nyírjuk meg, így például a ló lábai, amik kilógnak a takaró alól, nem fáznak meg. Ló nyíráshoz, mindenképp szakembert hívjunk, nehogy sérülést okozzunk, vagy kopaszra vágjuk szegényt. Mielőtt a nyírás kezdetét veszi, szoktassuk lovunkat a nyíró gép keltette zajhoz, hiszen ez is félelmetes lehet számára. Megnyírt szőrű lovat csak meleg, jól szigetelt istállóban tartsunk takaró nélkül, vagy tegyünk rá istállótakarót. Az istálló takarónak nem kell vízállónak lenni, csak puha, melegnek. A megnyírt lóra napközben, a karámban olyan karám takarót tegyünk, amelyik bélelt, hiszen őt, nem csak az eső, hanem a hideg ellen is jobban védeni kell.

( karám takarós lő képe)

A lótakaró felhelyezésénél vigyázzunk arra, hogy ne ijesszük meg vele a lovat. Ha lovunk egész nap takaróban van akkor gyakran nézzük meg, hogy nem e dörzsöli ki a takaró valahol. Minden estben figyeljünk arra, hogy a takaró ne legyen túl szoros, ne legyen belül piszkos és ne tudjon lefordulni a lóról, mert az sérülést okozhat.

Természetesen, ha lovunk beteg, vagy már nagyon öreg, akkor éjszakára, erős szélben, esőben és -5C alatt, tegyük be meleg istállóba!

Egészséges ló viszont télen is lehet karámban hosszú bundájában, vagy takaróban. Csupán annyi szükséges, hogy sok ennivalót kapjon, mindig legyen víz előtte és legyen egy beálló!

Fáyköd Petra